Konsintraasjekamp

In **konsintraasjekamp** is in kamp dêr't minsken, meastal ûnder militêre twang, byelkoar brocht wurde. It is in ynrjochting om politike tsjinstanners of oars net winske minsken op grûn fan etnyske, religieuze as sosjale skaaimerken te isolearjen en psychysk en/of fysyk te brekken, en yn guon gefallen dea te dwaan. It opsluten yn in kamp bart meast troch administrative hannelingen, sûnder rjochtspraak en rjochtshelp, foar in ûndúdlike tiid en sûnder dat minsken der wat oer te sizzen hawwe.

## Skiednis
It begryp konsintraasjekamp wurdt troch de measte minsken streekrjocht yn ferbân brocht mei it gebrûk yn de Twadde Wrâldkriich. Lykswols wie dat net wêr't it begryp weikaam:

### 19e iuw
Wat de alderearste kear wie dat groepen minsken ûnder twang byelkoarbrocht waarden is ûnwis. By ferskate oarloggen fan de 19e iuw waarden groepen minsken lykwols sa behandele. Dat barde ûnder mear by de kriich om Kuba, en dy om Súd-Afrika.

### Twadde wrâldkriich
In ferskil mei de eardere kampen wie, dat yn de Twadde Wrâldoarloch it doe net altyd it byinoarbringen fan de minsken wie, mar soms ek harren te ferneatigjen. Ek dêr't it net it haaddoel wie, wie de sitewaasje faak sa min dat dochs in protte imsken it kamp net oerlibben.

#### Nederlânske slachtoffers yn Dútske konsintraasjekampen
It krekte tal Nederlânske deaden yn Dútske konsintraasjekampen is net witten. De neifolgjende feiten binne basearre op getallen fan de *Nederlandse Oorlogsgravenstichting* wat it lêste rêstplak yn de omkriten fan in tal kampen. De sifers fan Kamp Westerbork komme út it argyf fan de gemeentes Midden-Drinte en Assen. Kamp Amersfoart en Kamp Vught neffens eigen opjefte.

 

Oare Dútske kampen dêr't in protte Nederlanners it libben ferlern hawwe:
* Bergen-Belsen
* Buchenwald
* Dachau 
* Esterwegen
* Flossenbürg
* Groß-Rosen (ûnder oaren foar *[[Nacht und Nebel]]*-finzenen), mei ferskaat oan subkampen.
* Mauthausen yn Eastenryk
* Natzweiler-Struthof (fral foar *Nacht und Nebel*-finzenen)
* Neuengamme
* Ravensbrück (fral foar froulju)
* Sachsenhausen by Oranienburg
* Sonnenburg

#### Dútslân
De sân naziferneatigingskampen:
* Auschwitz II (Birkenau) yn Poalen
* Bełżec yn Poalen
* Chełmno (Dútsk: Kulmhof) yn Poalen
* Majdanek by Lublin yn Poalen
* Maly Trostenets yn Wyt-Rusland 
* Sobibór yn Poalen
* Treblinka II yn Poalen

#### Itaalje
Italjaanske konsintraasjekampen sûnt begjin 1942:
* Risiera di San Sabba yn Triëst
* Rab, eilân yn Dalmaasje
* Chiesanuova by Padua
* Molat, eilân yn Dalmaasje
* Monigo bij Treviso
* Renicci di Anghiari by Arezzo
* Visco by Palmanova

#### Kroaasje
Ferneatigingskamp:
* Jasenovac

#### Nederlânsk-Ynje
* Boven Digul

#### Nederlân
* Vught (*Konzentrationslager Herzogenbusch*)
* Amersfoart (*Polizeiliches Durchgangslager Amersfoort*)
* Westerbork (*Polizeiliches Durchgangslager Westerbork*)
* Schaarshoek (Joadsk straf- en wurkkamp by Heino)

#### Tsjechje
* Theresienstadt, konsintraasjekamp

#### Belgje
* Breendonk
* Dossinkazerne, trochgongskamp foar (fral) Joaden ûnderweis nei Auschwitz

#### Roemeenje
* Mear as ien kamp yn it gûvernemint Transnistrje.

### Gulach
Hoewol it wurd *konsintraajekamp* der oarnaris net foar brûkt waard, hie de Sowjetuny in systeem dêr't tsjinstanners fan it rezjym by nei Sibearje stjoerd waarden. It wurk wie dêr hurd, en de sitewaasje wie net bêst, dat it wie twifeleftich of de bedoeling wie dat in finzene ea werom komme soe.

## Sjoch ek
* List fan Nazikonsintraasjekampen